CELEX: 62002TA0236
Language: hu
Date: 2011-09-14 00:00:00
Title: T-236/02. sz. ügy: A Törvényszék 2011. szeptember 14-i ítélete — Marcuccio kontra Bizottság (Megsemmisítést követően a Törvényszék elé utalás — Közszolgálat — Tisztviselők — Harmadik országban való alkalmazás — Az álláshely és az arra beosztott személy áthelyezése — A védelemhez való jog — Kártérítési kereset — Korlátlan felülvizsgálati jogkör)

22.10.2011   
            
            
               HU
            
            
               Az Európai Unió Hivatalos Lapja
            
            
               C 311/31
            
         A Törvényszék 2011. szeptember 14-i ítélete — Marcuccio kontra Bizottság
   (T-236/02. sz. ügy) (1)
   
   (Megsemmisítést követően a Törvényszék elé utalás - Közszolgálat - Tisztviselők - Harmadik országban való alkalmazás - Az álláshely és az arra beosztott személy áthelyezése - A védelemhez való jog - Kártérítési kereset - Korlátlan felülvizsgálati jogkör)
   2011/C 311/51
   Az eljárás nyelve: olasz
   
      Felek
   
   
      Felperes: Luigi Marcuccio (Tricase, Olaszország) (képviselő: L. Garofalo ügyvéd)
   
      Alperes: Európai Bizottság (képviselők: J. Currall és C. Berardis-Kayser meghatalmazottak, segítőjük: A. Dal Ferro ügyvéd)
   
      Az ügy tárgya
   
   Egyrészt az Európai Bizottság 2002. március 18-i, a felperest a Fejlesztési főigazgatóságról, a Bizottság luandai (Angola) képviseletéről ugyanezen főigazgatósághoz Brüsszelbe (Belgium) áthelyező határozatának, valamint minden, az e határozatot megelőző, ehhez kapcsolódó és/vagy ezt követő aktusnak, különösen a valamely más tisztviselőnek ezen állásra való kinevezésére vonatkozó aktusoknak, valamint a Bizottság 2001. november 13-i és 14-i feljegyzéseinek, továbbá a külszolgálat igazgatási bizottsága véleményének vagy véleményeinek megsemmisítése, másrészt a felperes angolai feladataihoz kapcsolódóan kártérítés megítélése, valamint a keletkezett kár megtérítése iránti kérelem.
   
      Az ítélet rendelkező része
   
   
               1.
            
            
               A Törvényszék az Európai Bizottság 2002. március 18-i, L. Marcucciót a Fejlesztési főigazgatóságról, a Bizottság luandai (Angola) képviseletéről ugyanezen főigazgatósághoz Brüsszelbe (Belgium) áthelyező határozatát megsemmisíti.
            
         
               2.
            
            
               A Törvényszék a keresetet ezt meghaladó részében elutasítja.
            
         
               3.
            
            
               A Bizottság maga viseli saját költségeit és köteles viselni a L. Marcucciónál felmerült költségeket.
            
         
      (1)  HL C 233., 2002.9.28.